cid:image001.gif@01CE68FA.4462A030

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Jedinstveni upravni odjel**

Povjerenstvo za provedbu javnog natječaja za prijam u službu namještenika na neodređeno vrijeme u Jedinstveni upravni odjel Općine Cestica, na temelju članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18, 112/19 i 17/25 – u daljnjem tekstu ZSN), objavljuje sljedeću

**OBAVIJEST I UPUTE KANDIDATIMA**

koji se prijavljuju na javni natječaj za prijam u službu na radno mjesto IV. kategorije, namještenici II. potkategorije, radno mjesto 2. razine, klasifikacijski rang 13

**Pomoćni radnik – Čistač/ica - 1 izvršitelj (m/ž), na neodređeno puno radno vrijeme, rad u smjenama, uz obvezni probni rad od tri mjeseca i**

Javni natječaj objavljen je u „Narodnim novinama“ broj 105/2025 od 23. srpnja 2025. Rok za podnošenje prijava na javni natječaj je 8 (osam) dana od dana objave u Narodnim novinama odnosno od 24. srpnja 2025. godine do isteka 31. srpnja 2025. godine.

Izrazi koji se koriste u ovoj obavijesti, a imaju rodno značenje, odnose se jednako na muški i ženski rod.

Opći uvjeti za prijam u službu: punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima.

Potrebni uvjeti: − niža stručna sprema ili osnovna škola.

Opis poslova:

- obavlja poslove čišćenja poslovnih prostorija i zagrijavanje prostorija

- obavlja poslove čišćenja prostorija u društvenim domovina na području Općine Cestica; vodi brigu o čistoći opreme i namještaja; vodi brigu o održavanju čistoće okoliša društvenih domova te vodi brigu o cvijeću i zelenilu u zgradi i oko zgrade; vodi brigu o urednom i redovitom čišćenju svih radnih prostora društvenih domova; prijavljuje neispravnosti na zgradi na objektima koje uoči prilikom čišćenja; vodi brigu o opskrbljenosti; čuvanju i svjesnom trošenju materijala, pribora i sredstva za čišćenje

- obavlja čišćenje općinskog dvorišta

- zimsko čišćenje

- obavlja i druge poslove po nalogu pročelnika ili načelnika

**Podaci o plaći radnog mjesta:**

Odlukom o koeficijentima za obračun plaća službenika i namještenika zaposlenih u Jedinstvenom upravnom odjelu Općine Cestica (Službeni vjesnik Varaždinske županije, broj /) utvrđeno je da osnovnu plaću namještenika na radnom mjestu pomoćni radnik -čistač/ica čini umnožak koeficijenata složenosti poslova radnog mjesta koji iznosi 1,00 i osnovice za obračun plaće uvećan za 0,5 % za svaku navršenu godinu radnog staža. Osnovica za obračun plaće službenika i namještenika Općine Cestica utvrđena je Odlukom o visini osnovice za obračun plaće službenika i namještenika u Jedinstvenom upravnom odjelu Općine Cestica i iznosi 1.125,00 EUR bruto.

**Način obavljanja prethodne provjere znanja i sposobnosti kandidata:**

Povjerenstvo za provedbu javnog natječaja (u daljnjem tekstu: Povjerenstvo) utvrđuje koje su prijave na natječaj pravodobne i potpune, utvrđuje listu kandidata prijavljenih na natječaj koji ispunjavaju formalne uvjete propisane natječajem, poziva kandidate s liste kandidata na provjeru znanja i sposobnosti, provodi postupak provjere znanja i sposobnosti, podnosi izvješće o provedenom postupku uz koje prilaže rang-listu kandidata s obzirom na rezultate provedene provjere znanja i sposobnosti kandidata.

Provjeru znanja i sposobnosti kandidata provodi Povjerenstvo putem intervjua.

Po dolasku na intervju će od kandidata će biti zatraženo predočenje identifikacijske isprave radi utvrđenja identiteta. Kandidati koji ne mogu dokazati identitet, kao i osobe za koje se utvrdi da nisu podnijele prijavu na javni natječaj za radno mjesto za koje se obavlja intervju, neće moći pristupiti intervjuu.

Po utvrđivanju identiteta i svojstva kandidata osobe koje imaju pravo pristupiti intervjuu bit će pojedinačno pozivane u prostoriju u kojoj će se provoditi intervju.

Za vrijeme intervjua kandidatima nije dopušteno koristiti bilo kakvu literaturu odnosno bilješke, koristiti mobitel ili druga komunikacijska sredstva, napuštati prostoriju u kojoj se intervju odvija, niti na bilo koji drugi način remetiti koncentraciju kandidata ili remetiti tijek intervjua. Kandidati koji bi se ponašali neprimjereno ili bi prekršili jedno od gore navedenih pravila bit će udaljeni s intervjua, a njihov rezultat i rad Povjerenstvo neće bodovati.

Za intervju se dodjeljuje od 1 do 10 bodova ili se utvrđuje 0 bodova. Konačna ocjena intervjua je prosjek ukupne ocjene svih članova Povjerenstva, a može se ostvariti do 10 bodova. Smatra se da je kandidat zadovoljio ako je na intervjuu ostvario najmanje 5 bodova.

Kandidati koji su pristupili intervjuu imaju pravo uvida u rezultate provedenog postupka.

Nakon intervjua, Povjerenstvo utvrđuje rang listu kandidata prema ukupnom broju ostvarenih bodova.

**Područje iz kojeg će se obaviti provjera znanja i sposobnosti:**

Za kandidate prijavljene na natječaj koji ispunjavaju formalne uvjete natječaja provest će se intervju u kojem će se utvrđivati opće znanje i motivaciju kandidata za rad u Općini Cestica, viđenje službe i vještina, sposobnosti i kvaliteta koje kandidat smatra potrebnim i bitnim za uspješno obavljanje poslova i zadaća radnog mjesta pomoćni radnik – čistač/ica, opću informiranost i znanje osnovnih podataka o Općini Cestica, te komunikacijske vještine i sposobnost izražavanja kandidata.

**Ostale informacije vezane uz natječajni postupak:**

Vrijeme i mjesto održavanja intervjua objaviti će se najmanje pet dana prije održavanja provjere na službenim mrežnim stranicama Općine Cestica.

Za kandidata koji bude pozvan na intervju, a ne pristupi intervjuu, smatrat će se da je povukao prijavu na javni natječaj. Ne postoji mogućnost naknadnog intervjua, bez obzira na razloge koji pojedinog kandidata eventualno spriječe da intervjuu pristupi u naznačeno vrijeme.

Molimo podnositelje da u prijavi navedu broj fiksnog i/ili mobilnog telefona te adresu elektroničke pošte na koje, u slučaju potrebe, mogu biti kontaktirani tijekom natječajnog postupka.

Sukladno članku 21. Zakona o službenicima i namještenicima u lokalnoj i područnoj (regionalnoj) samoupravi, osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Tekst javnog natječaja dostupan je ispod ove objave.

POVJERENSTVO ZA PROVEDBU NATJEČAJA